LISON 19
Kin ki skravu fiel i diskretu?
Puku tempu antis di muri, Jesus teneba un kombersa so ku si quatru disipulus — Pedru, Tiagu, Jon, ku Andre. Nkuantu Jesus na falaba di sinal di si prisensa na ultimus dias, i fasi un diklarason importanti i fala: “I tenba un servu jiru, di fiansa, ku si patron pui riba di utru servus di kasa, pa i pudi da elis se kumida na ora sertu.” (Mateus 24:
I un grupu pikininu di sigiduris di Jesus unjidu pa spiritu. ‘Skravu’ ta identifikadu suma Korpu Guvernati di Tustumuñas di Jeova. I ta furnisi alimentu spiritual na ora pa utrus adoraduris di Jeova. No dipindi di skravu fiel pa ba ta risibi no “kiñon di kumida na ora.” — Lukas 12:42.
I ta kuida di tudu bens ku si patron disignal. Jesus da skravu fiel i diskretu responsabilidadi garandi di kuida di tarbaju di parti di organizason di Jeova ku sta na tera — kuida di si bens matirial, diriẑi atividadi di pregason ku nsinu atraves di no kongregasons. Pa danu ke ku no pirsisa i na ora ku no pirsisa del ‘skravu fiel i diskretu’ ta distribui alimentu spiritual atraves di publikasons ku no ta usa na pregason, suma tambi atraves di programas ku ta apresentadu na no runions ku asembleias.
Skravu i fiel pa bardadis di Biblia i pa si mison di prega bon noba, i diskretu na jiresa ki ta usa pa kuida di bens di Kristu na tera. (Atus 10:42) Jeova sta na abensua tarbaju des skravu ku manga di kirsimentu i ku manga di kumida spiritual. — Isaias 60:22; 65:13.
Kin ku Jesus disigna pa alimenta si disipulus na sintidu spiritual?
Di kal manera ku skravu sedu fiel i diskretu?
kea_Latn kea_Latn kea_Latn kea_Latn kea_Latn kea_Latn pap_Latn kea_Latn